Alaquàs celebra el nomenament de la Madre Josefa Campos com a Filla Predilecta d'Alaquàs amb un multitudinari acte
05/05/2017

# Alaquàs celebra el nomenament de la Madre Josefa Campos com a Filla Predilecta d'Alaquàs amb un multitudinari acte

*   05/05/2017
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=16165

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16165%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%20nomenament%20de%20la%20Madre%20Josefa%20Campos%20com%20a%20Filla%20Predilecta%20d%27Alaqu%C3%A0s%20amb%20un%20multitudinari%20acte)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16165/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16165/05052017img_9921_Form_4.jpg)](https://www.alaquas.org/ficheros/documentos/2017/2/16165/05052017img_9921_Form_10.jpg "<a href='https://www.alaquas.org/ficheros/documentos/2017/2/16165/05052017img_9921_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el nomenament de la Madre Josefa Campos com a Filla Predilecta d'Alaquàs amb un multitudinari acte</a>")

El descobriment de la nova placa, al carrer que porta el seu nom, va donar inici a unes celebracions que van comptar també amb la presentació d'un llibre al voltant de la vida de la Madre Josefa escrit pel Pare Vives

El passat divendres 28 d’abril, centenars de persones es van reunir a l’encreuament del carrer Pare Guillem amb Madre Josefa Campos per descobrir la placa de la ja Filla Predilecta del municipi, Madre Josefa Campos. L’Alcaldessa d’Alaquàs, Elvira García Campos, junt a la Generala de la Congregació de Religioses Operàries Catequistes, Mare Paula Caño, i la representant del grup d’Antigues Alumnes del Colegio Madre Josefa Campos d’Alaquàs, Lola Ferrer, van ser les encarregades de destapar la làmina de taulell.

La celebració va continuar al saló d’actes del Colegio Madre Josefa Campos, centre del que l’homònima va ser fundadora. La trobada va comptar amb la participació de Juan Antonio Vives, més conegut com Pare Vives, qui va presentar la biografia de la Madre Josefa Campos, _La Catequesis; pasión y compromiso_. Vives va desgranar el llibre i va llegir algun dels seues passatges.

A continuació, l’Alcaldessa d’Alaquàs, Elvira García Campos va fer entrega de dos reproduccions de la nova placa commemorativa de la Madre Josefa Campos a les Operarias Catequistas i a l’Asociación de Antiguas Alumnas. Aquestes van agrair la col·laboració i l’atenció rebuda per part de l’Ajuntament en aquest procés de reconeixement de la Madre Josefa Campos com Filla Predilecta d’Alaquàs.

Més enllà del fet religiós, la primera edil va posar en valor la transcendència històrica que per a Alaquàs té la Madre Josefa Campos. A més, l’Alcaldessa, antiga alumna del centre, va recordar que les portes del centre sempre estaran obertes per qualsevol persona que ho necessita. També va agrair el treball realitzat per part de les Operarias Catequistas i l’Asociación de Antiguas Alumnas.

Per finalitzar l’acte, es va projectar un vídeo al voltant de la vida de Madre Josefa Campos, confeccionat per l’Ajuntament d’Alaquàs amb el motiu del seu nomenament com a Filla Predilecta del municipi, i la seua influència en l’educació on van participar: l’historiador Juan Antonio Vives, el president de Quaderns d’Investigació, Enric Juan; religioses de la congregació de les Operarias Catequistas i també el grup d’Antiguas Alumnas del Colegio Madre Josefa Campos. Més tard, va tindre lloc un Vi d’Honor oferit per  les Operàries Catequistes.

L’Ajuntament d’Alaquàs va declarar oficialment Filla Predilecta del municipi a títol pòstum a la Madre Josefa Campos (1872-1950), natural d’aquesta localitat valenciana, fundadora de la Congregació de les Religioses Operàries Catequistes i actualment en procés de canonització el passat 24 de novembre pel Ple de la Corporació Municipal.

La proposta va sorgir per part d’un grup d’antigues alumnes del Colegio Madre Josefa Campos d’Alaquàs, qui, després de la trobada i motivades pel lema ‘Torna a les teues arrels’ van promoure que fora reconeguda com Filla Predilecta del poble que la va veure nàixer i per això, el passat 29 de setembre, en el ple municipal, una antiga alumna del col·legi va exposar ja les raons de la sol·licitud.

**Vida de la Madre Josefa Campos**

Josefa Inés Campos Talamantes, coneguda posteriorment com la Madre Josefa Campos, nascuda el 21 de gener de 1872 a Alaquàs, va iniciar la seua missió com seglar impartint catequesis en les parròquies de la localitat i va promoure la construcció d’un internat en Alaquàs per la cura de xiques joves amb problemes familiars. Va fundar la Congregació de les Operàries Catequistes en 1914, sent aprovada com a congregació en 1925.

A l’actualitat, en la diòcesis de València una trentena de religioses formen part de la congregació en tres comunitats, a Alaquàs –on està la Casa Mare i on es troba la capella en la qual va rebre sepultura la fundadora- Gandia i Picassent. Igualment, estan presents a Madrid i també tenen cases en països com Colòmbia, Perú i Nicaragua amb més de mig centenar de religioses.